Helge Korhonen

Helge Ensio Korhonen (16. marraskuuta 1924 Helsinki – 31. heinäkuuta 2002) oli suomalainen maahockeypelaaja ja käsipalloilija.

Korhonen kuului Suomen maahockeyn olympiajoukkueeseen Helsingissä 1952. Hän oli Nuijamiesten perustajajäsen ja voitti seuran riveissä Suomen mestaruuden vuosina 1953, 1955–1957, 1961, 1963–1965 ja 1969. Hän oli Suomen Maahockeyliiton perustajajäsen vuonna 1950 ja toimi liiton johtokunnan jäsenenä vuosina 1950–1952.

Käsipallossa Helge Korhonen saavutti SM-pronssia Helsingin Jalkapalloklubin joukkueessa vuosina 1945, 1946 ja 1951. Vuosina 1950–1956 hän oli HJK:n miesjoukkueen pelaajavalmentaja ja vuosina 1946–1955 naisjoukkueen huoltaja. Jalkapallossa hän voitti A-nuorten mestaruuden vuonna 1942 HJK:n riveissä.

Lähteet

Viitteet

Suomalaiset maahockeypelaajat
Suomalaiset käsipalloilijat
Vuonna 1924 syntyneet
Vuonna 2002 kuolleet